Josefa "Gigi" Francisco (1954 - 22 Julai 2015) alikuwa mtetezi wa usawa wa kijinsia, haki ya kijamii, na haki za wanawake kutoka Ufilipino . Alichangia programu nyingi za kupunguza unyanyasaji wa usawa na kufanya utafiti juu ya vipengele vingi vya usawa kwa wanawake. Gigi alifanya kazi kwa karibu na Umoja wa Mataifa katika miradi mbalimbali. Kupitia ufundishaji na uandishi wake, alianzisha uzoefu wa kiufundi, maono na harakati za kijamii kwa kizazi kipya. Aliwahi kuwa mwanachama wa ISIS International kuanzia mwaka 1998 hadi 2002. Shirika linafanya kazi juu ya haki za wanawake Kimataifa. Baadaye, alijiunga na taasisi ya Wanawake na Jinsia (WAGI) kama mkurugenzi mtendaji wa shirika. Shirika hilo limekuwa likifanya kozi mbalimbali za mtandaoni kuhusu haki za wanawake. Alikuwa mwanachama wa Shirika la Mibadala ya maendeleo kwa Wanawake katika Enzi Mpya, iliyofupishwa kama DAWN. Shirika hilo linafanya kazi ya kueneza sauti na mitazamo ya wanawake kutoka kanda ya kusini duniani kote. Alihudumu kama mratibu wa kimataifa wa shirika. Umoja wa Mataifa na DAWN zilifanya kazi pamoja katika eneo la Asia-Pasifiki chini ya uongozi wa Gigi. Alifanya kazi kama mkuu wa idara ya Mafunzo ya Kimataifa katika Chuo cha Miriam, akifanya kazi ya kukuza uongozi wa wanawake.